વર્ષો પહેલા સંતૂર સાબુ આવેલો. આખા માર્કેટમાં એકલો જ રણીધણી. ત્વચા કો ઓર નિખારે સંતૂર.. સંતૂર… ત્યારે તેની સાથે કોઈ સ્પર્ધામાં નહતું. સંતૂરની સૌથી મોટી ખાસિયત એ હતી કે, તેને તમારા ઘરના 8 સભ્યો નાહ્યા રાખે તો પણ સંતૂર સંતૂર રહે… એટલે કે પીગળે ઓછો. પાછો મોટો આવે ! એટલે લોકો આ સંતૂર જ ખરીદતા. સંતૂરની કોઈ વસ્તુ સૌથી વધારે આકર્ષી ગઈ હોય તો તેની ખૂશ્બુ હતી. તેના પછી નિરમા આવ્યો. નિરમાએ સંતૂર કરતા સારી સુગંધ આપી એટલે લોકો આકર્ષાયા. બન્યું એવુ કે સંતૂરની ઘર વાપસી થઈ ગઈ. વાત એવી હતી કે ભારતના લોકોને ત્યારે સુગંધથી મતલબ હતો પીગળે છે કે નહીં તેમાં નહીં. શરીરમાંથી સુગંધ આવવી જોઈએ. અને નિરમાએ આ બખૂબી કર્યું. આજે લોકોને સુગંધ કરતા પીગળવાની વધારે તકલીફ છે. સમજદારી વધી ગઈ !